**Kúpna zmluva**

**uzavretá podľa § 409 Obchodného zákonníka 513/1991 Zb. v platnom znení**

1. **Zmluvné strany**

**Objednávateľ:** Školský internát

Považská 7

040 11 KOŠICE

Zastúpený: Ing. Danou Roškovou, riaditeľkou ŠI

IČO: 00606821

DIČ: 2021739588

Bankové spojenie: Štátna pokladnica

Číslo účtu: SK47 8180 0000 0070 0018 5916

a

**Dodávateľ:**

Názov:

Sídlo:

IČO:

DIČ/IČ DPH:

Bankové spojenie:

Číslo účtu:

1. **Predmet zmluvy**

Dodávateľ sa zaväzuje za podmienok dohodnutých v tejto zmluve objednávateľovi dodať predmet zákazky pod názvom **„Šatníkové skrine do žiackych izieb“** v zmysle cenovej ponuky č. ................................. zo dňa ....................................., ktorá tvorí prílohu tejto zmluvy a previesť vlastnícke právo tovaru a objednávajúci sa zaväzuje zaplatiť kúpnu cenu.

1. **Dodacie podmienky**

* Dodávateľ sa zaväzuje vyrobiť, dodať zmontované a rozmiestniť predmet zmluvy na izby, podľa pokynov objednávateľa v mieste dodania, ktorým je Školský internát, Považská 7, 040 11 Košice.
* Dodávateľ je povinný dodať predmet zmluvy v množstve a akosti uvedenými v cenovej ponuke spolu s dokladmi, ktoré sú potrebné na prevzatie a užívanie tovaru, najmä spolu s dodacím listom / resp. preberacím protokolom a faktúrou a rozmiestniť predmet zmluvy na miesta určené objednávateľom.
* Odovzdanie a prevzatie dodaného predmetu zmluvy potvrdia oprávnení zástupcovia oboch zmluvných strán na preberacom protokole / dodacom liste. Objednávateľ je oprávnený odmietnuť prevzatie predmetu zmluvy, ak predmet zmluvy nie je dodaný v súlade s podmienkami tejto zmluvy.
* Termín dodania predmetu zmluvy dodávateľ oznámi objednávateľovi najmenej 2 dni vopred. Túto skutočnosť oznámi zodpovednej osobe objednávateľa Ing. Kačmárovej telefonicky na tel. čísle 055/643 52 05 alebo elektronicky na mailovej adrese [sipovke@sipovke.sk](mailto:sipovke@sipovke.sk).
* Termín dodania je určený **do 27. decembra 2021**
* Zmluvné strany sa dohodli, že k nadobudnutiu vlastníckeho práva k predmetu zmluvy objednávateľom dochádza okamihom prevzatia a rozmiestnenia predmetu zmluvy oprávnenou osobou objednávateľa v mieste dodania.
* Nedodržanie dodacej lehoty dodávateľom sa bude považovať za podstatné porušenie tejto zmluvy.

1. **Kúpna cena**

* Cena za dodanie a rozmiestnenie predmetu zmluvy je v súlade s cenovou ponukou v zmysle uskutočneného prieskumu trhu zo dňa ..................................................... v sume

**EUR bez DPH**

**EUR s DPH .**

* Kúpna cena je dojednaná ako pevná a nemenná počas platnosti tejto zmluvy.

1. **Platobné podmienky a zmluvné pokuty**
   * Dodávateľ je povinný do piatich kalendárnych dní odo dňa dodania predmetu zmluvy vystaviť a doručiť objednávateľovi faktúru. Faktúra musí obsahovať údaje v zmysle platnej právnej úpravy v SR. Faktúrované položky budú vo faktúre uvedené menovite vrátane počtu a ceny za jednotku.
   * Faktúru uhradí objednávateľ jednorázovo v lehote splatnosti, ktorá je 14 dní odo dňa doručenia faktúry objednávateľovi.
   * Dodávateľ je zodpovedný za riadny prepočet dane z pridanej hodnoty podľa platných predpisov. Faktúra bez obvyklých náležitosti bude vrátená ako doklad, ktorý neobsahuje všetky náležitosti.
   * Vlastnícke právo k predmetu zmluvy prechádza z predávajúceho na kupujúceho dňom uhradenia faktúry.
   * Za neskorú úhradu faktúry dodávateľ má právo uplatniť si zmluvnú pokutu vo výške 0,05 % z dlžnej čiastky za každý deň omeškania.
   * Ak dodávateľ nedodá predmet zmluvy v plnom rozsahu podľa Prílohy tejto zmluvy v dohodnutej lehote, objednávateľ je oprávnený požadovať zaplatenie zmluvnej pokuty vo výške 0,05 % z ceny nedodaného tovaru za každý deň omeškania.
2. **Záručná doba – zodpovednosť za vady**

* Záruka na predmet zmluvy je 24 mesiacov a začína plynúť dňom odovzdania predmetu plnenia objednávateľovi. Nevzťahuje sa na vady spôsobené nesprávnym používaním, úmyselným poškodením a z dôvodov vonkajších živelných pohrôm.
* Dodávateľ zodpovedá za škody spôsobené vlastným zavinením ako i škody zavinené osobami, poverenými na splnenie záväzkov dodávateľa.
* Objednávateľ sa zaväzuje, že prípadné reklamácie vady diela uplatní bezodkladne, najneskôr však do 15 dní po jej zistení písomnou formou – reklamačným protokolom, ktorý v tejto lehote zašle dodávateľovi.
* Dodávateľ sa zaväzuje odstrániť prípadné vady diela odo dňa objednávateľom uplatnenej oprávnenej reklamácie do 3 dní. Ak dodávateľ mešká s vybavením reklamácie zo subjektívnych príčin, môže objednávateľ účtovať dodávateľovi zmluvnú pokutu vo výške 0,05% z hodnoty reklamovanej objednávky za každý deň omeškania.

1. **Odstúpenie od zmluvy**
   * Objednávateľ je oprávnený odstúpiť od tejto zmluvy pokiaľ dodávateľ bude meškať s termínom plnenia predmetu zmluvy a svoj záväzok nesplní ani v dodatočnej poskytnutej písomnej lehote v trvaní 7 dní.
   * Náklady vzniknuté v súvislosti s odstúpením od tejto zmluvy uhrádza tá zmluvná strana, z ktorej k zavineniu došlo k odstúpeniu od kúpnej zmluvy.
2. **Záverečné ustanovenia**

* Ostatné obchodné podmienky sú upravené Obchodným zákonníkom a riadia sa nimi obe zmluvné strany.
* Dodatky k tejto zmluve vyžadujú k svojej účinnosti a platnosti písomný súhlas oboch zmluvných strán.
* Dodávateľ a objednávateľ sa zaväzujú ohlásiť všetky zmeny údajov (zmenu názvu firmy, majiteľa, sídla firmy, fakturačné údaje, bankové spojenie, číslo účtu) dôležitých pre bezproblémové plnenie zmluvy, druhej zmluvnej strane.
* Zmluva je vyhotovené v  2 exemplároch, z ktorých každá zmluvná strana obdrží 1 vyhotovenie.
* Zmluva nadobúda platnosť dňom podpisu obidvoch zmluvných strán a účinnosť dňom po dni zverejnenia na webovej stránke objednávatela.

Zmluvné strany prehlasujú, že si zmluvu riadne prečítali, jej obsahu rozumejú a na znak súhlasu a v dobrej vôli pripájajú svoje podpisy.

V Košiciach dňa

........................................................ ................................................................

Za dodávateľa Za objednávateľa